**St George's Channel** (walisisk: *Sianel San Siôr*, irsk *Muir Bhreatan*), «Sankt Georgstredet», er stredet eller sundet mellom Irskesjøen i nord og Keltersjøen i sørvest, særskilt om farvannet mellom Irland i vest og Wales og West Country i øst. Bristolkanalen gikk dermed ut i St George's Channel. I dag ble navnet i hovedsak brukt om farvannet rundt det smaleste området av sundet, mellom Carnsore Point i County Wexford og St Davids Head i Pembrokeshire. Farvannet lenger nord blir nå regnet med som den sørlige delen av Irskesjøen, mens farvannet sør for sundet blir regnet som en del av Keltersjøen. I Irland blir det imidlertid ofte referert til en «tur over kanalen» når en snakker om å reise til og fra Storbritannia.

Av dyreliv i St George's Channel kan en finne brugde, delfin, nise, havert, lærskilpadde, hummer og andre dyr. Vannet er rent og klart som innehar en rekke matkilder for disse dyreartene.

Utstrekning og begrensning
--------------------------

St George’s Channel strekker seg fra Carne Beach ved Carnsore Point i Irland...
... til St David's Head i Wales
Historisk har navnet blitt brukt omvekslende med «Irskesjøen» for å omfatte alle farvannene mellom Irland i vest og Wales i øst. Noen geografer begrenset det til den delen som skiller Wales fra Leinster, noen ganger strekker det seg sørover til farvannet mellom West Country i England og østlige Munster; sistnevnte har siden 1970-tallet blitt kalt Keltersjøen. I Irland blir «St George's Channel» nå vanligvis bare referert til den smaleste delen av kanalen, mellom neset Carnsore Point i grevskapet Wexford og St David's Head i Pembrokeshire i Wales. Imidlertid er det fortsatt mulig i Irland å høre om en «cross-channel trip», eller «cross-channel soccer», etc. der «cross-channel» betyr «til/fra Storbritannia».

St George's Channel møter Den engelske kanal ved Land's End i den sørvestlige enden av Cornwall. Kysten av St George's Channel er kysten av Nord-Cornwall og Nord-Devon i West Country Pembrokeshire og Cardigan Bay i Wales og grevskapene Wexford, Waterford og Cork sør på Irland.

Navnet
------

Navnet «St George's Channel» er nedtegnet i 1578 i Martin Frobishers opptegnelse over hans andre reise. Sankt Georg er en katolsk helgen i Midtøsten med legendarisk framfor historisk opphav, men som ble opptatt som en særlig skytshelgen for England i middelalderen. At hans navn ble gitt til stredet mellom Irland og Wales hevdes å stamme fra en legende at sankt Georg hadde reist til romersk Britannia fra Det bysantinske riket, og nærmet seg Storbritannia via sundet som bærer hans navn. Navnet ble popularisert av engelske nybyggere under bosetningen av Irland. Merk at på norsk benyttes sund eller strede om et stykke vann mellom land, mens kanal har betydningen vann i rør eller kunstig (gravd) vannløp. Det engelske begrepet *channel* er forskjellig fra engelsk *canal*.

Den nåværende utgaven (tredje utgave, 1953) av International Hydrographic Organizations publikasjon *Limits of Oceans and Seas* definerte den sørlige grensen til «Irskesjøen og St. George's Channel» som «en linje mellom St. David's Head (51°54′N 5°19′V) til Carnsore Point (52°10′N 6°22′V); den definerer ikke de to vannmassene adskilt. Utkastet til fjerde utgave (2002) utelater delen «og St. George's Channel» av betegnelsen.

Referanser
----------

1. ↑  «Muir Bhreatan / Saint George’s Channel», *Placenames Database of Ireland*
2. 1 2 3   Andrews, John Harwood (januar 1997): *Shapes of Ireland: maps and their makers 1564–1839*. Geography Publications. ISBN 978-0-906602-95-9; s. 87–88, 155.
3. 1 2 3   Curtis, Thomas, red. (1839): "George's Channel (St.), *The London encyclopaedia*. Bind 10, s. 133.
4. ↑  Heslinga, Marcus Willem (1979): *The Irish border as a cultural divide: a contribution to the study of regionalism in the British Isles*. Van Gorcum. ISBN 978-90-232-0864-8; s. 8.
5. ↑   Taylor, Isaac (1896): «St. George's Channel», *Names and their histories, alphabetically arranged as a handbook of historical geography and topographical nomenclature*. Rivington, Percival. s. 243
6. ↑  Why is Saint George the patron saint of England? And why is he the patron saint of Catalonia?, *The Guardian*
7. ↑  Room, Adrian (2006): "St George's Channel, *Placenames of the world: origins and meanings of the names for 6,600 countries, cities, territories, natural features, and historic sites*. McFarland. ISBN 978-0-7864-2248-7; s. 326.
8. ↑  «sund», *NAOB*
9. ↑  «strede», *NAOB*
10. ↑  kanal, *NAOB*
11. ↑  «channel (n.)», *Online Etymology Dictionary*
12. ↑  «canal (n.)», *Online Etymology Dictionary*
13. ↑   «Corrections to pages 12 and 13» (PDF). *Limits of Oceans and Seas*, 3. utg. International Hydrographic Organization. 1953.
14. ↑  Choo, Sungjae (2007): «The Cases of International Standardization of Sea Names and Their Implications for Justifying the Name East Sea»[*død lenke*] (PDF). *Journal of the Korean Geographical Society*. **42** (5): 751, Table 3, footnote.
15. ↑  2002 Draft of Limits of Oceans and Seas Arkivert 2. februar 2014 hos Wayback Machine. *IHO*

Se også
-------

* North Channel
* Nikobarene, sundet mellom Lille Nikobarene og Store Nikobarene kalles også for Sankt Georgskanalen

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |